mteb/NusaParagraphEmotionClassification huggingface dataset:
Pas aku nang bioskop ambek koncoku, deke iku moro-moro raine kemringet ambek plentas-plentus irunge, pas tak takoni, deke iku jawab, jarene deke iku pengen nang jeding mergo kebelek kudu ngiseng. Akhire deke langsung mlayu amblas budal, nah aku terus ngetotno deke mergo tikete bioskop maeng digowo deke. Nah mas nang ngarepe jeding aku lunggo nang korsine. Terus nag tak delok, tibake akeh wong sing nang jeding maeng. Nah moro-moro onoh wong sing nang jeding wedok maeng berok-berok tapi ora banget, aku yo meneng ae, solae biasane ngunuku maeng paling barange ono sing cicir nang jeding. Tibake koncoku iku maeng metu teko jedinge wong wedok maeng. Terus bocahe nyerek aku, ambek raine iku misep mergo isen soale salah oleh mlebu jeding maeng.
Saiki nag ono wong utang wes mulai biasa ambek ora dianggep dadi perkoro sing ngisin-ngisine maenh. Tapi nag daerah nggonanku wong sing duwe utang mesti sengedanan ben ora konanganan, soale nag konangan mesti dianggep dadi perkoro sing ngisin-ngisini. Padal asline utang ngunuku yo ora termasuk perkoro elek, soale kan jelas dibalekno ora diilangno, terus asline iku kan mok nyela duwek tok. Tapi lapooh akeh wong sing bingung ambek isen nag konangan nag utang. Jarene koncoku sing nang omah, asline iku ora perkoro utange tapi masalah status sosial nang uwong-uwong soale wong sing utang iku dianggep wong sing ora duwe alias kere.
Aku tau arep kelelep pas lagi renang. Pas kui, aku lagi umur 15 taun. Wektu kui aku durung iso renang sejago saiki. Kebetulan, pas kui aku lagi renang dhewekan neng kolam renang nggone UNY. Aku tekan kono kui wis awan, soale aku tangine kawanan. Wedi ndak kepanasan, aku langsung jegur neng kolam. Pas kui kolame lagi sepi, aku jajal renang seko ujung tekan ujung, koyo atlet renang. Nanging mergo ora pemasan kui, sikilke neng tengah-tengah dadi keram. Bingung aku pas kui. Aku wedi yen kelelep juk ora ono sing nulungi. Nanging akhire, aku iso renang nganggo sikil sing ora keram, alon-alon minggir. Bar kui, aku langsung mentas seko kolam. Isih dredeg aku mergo arep kelelep kui.
Kabeh wong roto-roto mesti jijik ambek jember nang sing jenenge teleke kewan. Nah lapooh kok jember? mergo barang iku termasuk barang sing rusoh ambek ambune ora enake megilan. Terus sing jenenge teleke kewan iku maeng opo kok iso dadi barang sing dijemeberi wong akeh? nah barang iku maeng termasuk barang sing ancene ditokno teko dalan gurine kewan. Nah seje kewan iku yo seje-seje jenenge, nag sapi jenge telek iku teletong, nag sak liyane iku maeng jenenge podo kabeh yoiku telek. Nah bentuke barang aneh-aneh karek kewan sing nelek maeng kewan opo. Tapi roto-roto ambune mesti ora enake pol, mangkane akeh wong sing ora seneng ambek barang iku maeng.
Wes dadi kegiatan rutin gawe Yasinan sak sekolahan pas katene UNAS. Tujuane iku gawe njaluk dungo nang Allah SWT, Rasulullah, karo Wali Songo. Tradisi koyok ngono iku gak sesuai karo keyakinanku. Okelah nek njaluk dungone nang Allah SWT, tapi nek atek njaluk dungo nang wong sing wes mati iku gak masuk akal. Dadi ben Yasinan, aku mesti nggowo Al-Qur’an dan ngaji dewe. Biasane gak onok sing ngonangi, tapi dino iki aku konangan ambek guruku. Guru iku negur aku, opo’o kok aku gak melu moco sholawate. Aku ngomong opo onone ae, nek iki gak sesuai karo keyakinanku. Guruku malah nyeletuk “Owalah Muhammadiyah”. Aku langsung emosi dan rasane pingin ngelawan, tapi guruku ngeluyur ngono ae. Akhire aku mek isok misuh nang ati.
Caca wis suwe banget pengen tuku laptop amarga laptop sing lawas wis rusak. Caca nduwe kepengenan arep nyelengi   dhuwit jajan kanggo tuku laptop. Caca nyisihake dhuwit jajan sedina sepuluh ewu lan mbelan-mbelani ora tuku barang-barang sing dipengeni. Caca uga ngempet ora tuku klambi. Pas celengane wes kebak, Caca mbuka celengan kuwi lan dhuwite dinggo tuku laptop sing kepengen dituku. Sakjane dhuwite isih kurang, nanging karo bapake ditambahi ben bisa ketuku. Caca nggolek laptop sing regane cocok karo dhuwite, nanging karo bapake dikongkon tuku sing awet masio larang sithik. Ana rasa bungah pas Caca wis bisa tuku laptop kuwi saka nyelengi.
Grup chatku saiki sepi. Ora ana sing wani ngomong ning grup iku amarga antaraning bocah 5, mung ana 2 sing lolos ing universitas. Sisane lagek wae ndelok wara-wara lan ngerti yen ora mlebu ing universitas sing dipengini. Biasane grup chat iki saben dina bakalan rame, ana wae sing dibahas, apa gur perang stiker sing ana. Saiki ora ana sing wani ngawiti ngechat ing grup iki. Ngechat pribadi wae ya padha ora wani amarga wedi isih sedih lan kesinggung. Aku dadi wong sing ora mlebu ing universitas iku akhire ngawiti chat ana ing grup iku lan ngomong yen ora perlu meneng-menengan kaya ngene. Cukup guyon kaya biasa wae supaya ora canggung siji karo liyane.
Ngentut kuwi dadi kebiyasaan sing manusiawi. Nanging akeh wong sing mikir yen ngentut iki ana kaitane karo gender ning lingkungan sosial. Lanang kuwi wajar yen ora sengaja ngentut ning lingkungan umum, nanging wong wedhok ora wajar. Padahal ngentut iki kaitan e karo sopan santun lan ora pantes karo akeh wong yen dilakoni ning ngarep uwong. Anggepan iki pancen sepele nanging uga nambah daftar aturan ora tertulis kanggo wong wedhok. Kewajaran iki bisa marai diskriminasi marang wong wedhok. Kudune aturan kuwi bisa diterapake marang wong akeh lan ora terikat karo gender. Kamangka, buang angin iki kudune bisa dadi perhatian lan ura mandeng gender.
Aku nag muleh nag Jawa Timur mesti numpak bes, lah pas terminal aku mesti jumbul polahe moro-moro bise iku budal. Padal jarene iku isek setengah jam engkas. Mari ngunu aku yo jumbul lah bise moro-moro ilang terus aku yo rumongso kari nag kari. Jarene kondekture bis iku ora budal mas, isek nang ngarep soale wes diobrak-obrak ambek sing jogo terminal nang kon budal. yo sak jane yo ora ngunu kudu ngenteni sing numpak maeng pepek disek kok langsung budal nginiki nag wong sing ora ngerti lak yo bingung kudu lapo, mosok yo kudu bayar mane. Tapi pas takok sing jogo terminal kono, nek kari gak atek bingung iso langusng ngomong nang kondektor bis sing podo jenenge engko tetep iso melok ora atek bayar maneh.
Undian nang KBBI iku berarti sesuatu sing diundi. Nang Indonesia, undian iku sesuatu sing bakal dikekno dadi hadiah gawe pemenange teko jalur ngundi. Wong sing isok melu acara undian iki kudu memenuhi syarat sing onok. Undian iki butuh keberuntungan, soale pemenang undian iku ditentukno secara acak. Onok macem-macem jenise undian sing sifate gratis. Siji, undian gratis berhadiah. Yaiku undian sing diadakno gratis dan gak atek syarat opo ae. Loro, undian gratis berhadiah langsung. Yaiku undian sing pemenange isok ditentukno langsung dan pemenange isok entok hadiah langsung pas dino iku. Telu, undian gratis berhadiah gak langsung. Yaiku undian sing diadakno nang wektu tertentu dan hadiahe biasane bakal dikirimno nang pemenang.
Bar awak dhewe masak, apike awak dhewe langsung ngumbahi piranti-piranti sing wis awak dhewe enggo. Soale, yen awak dhewe nunda isah-isah piranti masak kui, turuhan panganan utowo bekas bumbu sing nempel neng kono selak mambu. Yen wis mambu, awak dhewe dadi ngisahine ora penak. Awak dhewe kudu ngisahi piranti masak utowo piranti mangan liyane kanggo nahan ambu sing ora enak. Mergo ono ambu kui, awak dhewe dadi pengen cepet-cepet rampung. Padahal, yen awak dhewe isah-isahe rodo kesusu kui, hasile sok ora resik. Timbangane, piranti masak lan piranti mangane awak dhewe tetep reged senadyan wis diisahi, mending awak dhewe ngisahani sak durunge panganan sing turah kui mambu.
Awakmu pasti tau ngerasakno dikecewakno karo wong liyo. Dan roto-roto, wong sing wes tau dikecewakno ping pisan, bakal angel banget percoyo ambek wong sing bersangkutan. Aku setuju banget ambek pendapat iki. Biasane awakmu bakal ngerasakno iki nang wong sing wes mbok percaya, contohe koyok konco dewe. Pas koncomu ngelakoni utowo ngomong sesuatu nang awakmu dan iku marai awakmu kecewa, rasane koyok awakmu dikhianati. Nang pikiranmu, awakmu yakin nek koncomu iki gak bakal ngelakoni hal sing marai awakmu kecewa. Dan pas eroh koncomu ngelakoni iku, awakmu mulai kehilangan kepercayaan nang koncomu iku. Dadi gawe isok percoyo nang koncomu iku, pasti rasane bakal angel banget, utowo awakmu gak isok percaya 100 persen nang koncomu maneh.
Njajan utawa mangan ning jaba kuwi bisa dadi bumerang yen ora ati-ati. warung kaya bakso, mie, sayuran, lan uga restoran-restoran liyane, Ning sosial media, akeh pengalaman sing wis dibagekake. Ana sing mangan panganan sing katone normal, jebul njerone wis bosok. Banjur sosial media iki mbagekake kekuatiran marang panganan sing ana ning pinggiran. Nanging, kanggo ngindari babagan iki, awak dhewe kudu ndelok karesikan panggone. Yen luwih titen, panggonan sing jorok lan marai jijik iki bisa marai panganan ngandung penyakit. Sak durunge mangan ning jaba, awak dhewe kudu ndelok kanthi bener lan uga ati-ati ben bakteri, cacing, lan bibit laler bisa kepangan.
Ono telung jenis senjoto sing digunakne penjahat kanggo nodong korbane. Sing kesiji, ono senjata sing tumpul. Senjata iki sebenere dudu senjoto tenanan nanging barang opo wae sing dhewek duwe utowo ono neng sekitare sing iso kanggo ngantemi korbane. Yen wong digubuki kanggo senjata jenis iki biasane bekas memar lan iso gawe balunge patah utowo retak. Sing keloro kui, senjoto landep. Senjoto sing landep kui koyo peso, golok, pedang, lan sak panunggalane. Nanging sing biasane dienggo kui peso mergo luwih gampang digowone lan iso didelike. Sing ketelu kui, senjata api. Senjata jenis iki sebenere butuh lisensi yen awak dhewe pegen duwe. Nanging ono wong, wong sing ngedol ilegal neng penjahat-penjhat.
Pengolahan sampah iku ngelewato pirang tahap sak durunge engkok isok sampe nang TPA alias Tempat Pemrosesan Akhir. Sampah sing dihasilno iki bakal melbu nang proses pertama, yaiku Tempat Penampungan Sementara utowo biasa disingkat dadi TPS. TPS iki panggon penampungan sak durunge sampah diangkut nang panggon pendauran ulang, pengolahan, terus dipindah nang Tempat Pengolahan Sampah Terpadu utowo disingkat dadi TPST. TPS iku nduwe kriteriane dewe. Siji, luase sampe 200 meter persegi. Loro, onok sarana gawe ngelompokno sampah dadi limang jenis sampah. Telu, jenis pembangunan penampung sampah iku sementara guduk panggon permanan. Papat, luas lokasine ambek kapasitase sesuai kebutuhan. Limo, panggone gampang diakses. Enem, gak ncemari lingkungan. Pitu, penempatan gak ngganggu estetika ambek lalu lintas. Terakhir, nduwe jadwal pengumpulan ambek pengangkutan.
Bagian sing paling penting ning panggonan anyar kuwi yaiku cara nggawa awak ben ora dadi wong sing antisosial lan uga ora cocok karo nilai sing ana ning panggon kuwi amarga bisa marai wong ora nyaman lan marai awak dhewe wedi. Kamangka kuwi, ana babagan sing perlu digatekake yaiku kaping pisan, aja isin kanggo akeh takon babagan sing ora ngerti. Kaping loro yaiku kudu paham apa wae aturan sing ana ning daerah kuwi. Kaping telu, yen bisa golek tokoh sing bisa didadekake panutan sing apik. Kaping papat yaiku ngenalake awak dhewe marang masyarakat nganggo cara sing apik lan uga ora ngisruh ning lingkungan kuwi.
Nag ono wong sing wedi nang panggonan sing ancene durung dikenal iku se asli wes ora gumun. Masalah panggonan asing iku aneh kanggo wong sing lagek ngerti panggonan iku. Nah panggonan sing diarani asing iku ora kok panggonan iku mencil, adoh teko uripe mengungso, ambek ora ono penguripan yo ora ngunu. Sing diarani nang panggonan asing yoiku panggonan sing ancene sakdurunge wong iku durung tau mrono utowo manggon nang panggonan iku polahe lagek entas mrono. Biasae sing garai wedi iku ora mergo panggonan iku tapi ancene durung kenal ambek panggonan iku, tapi engko nag wes biasa yo mesti ora ono opo-opo ambek ora ono masalah.
Ulan wingi pas aku karo koncoku iku dolan nang Kampuse konco pas biyen SMA sing ono nag Kota Pahlawan. Nah deke iku maeng moro-moro pengen takok nang bocah sing ancene dolanan nang gazebo kampus. Nah pas iku maeng deke iku takok koperasi. Nah nang kono ambek bocah sing ono nang gazebo maeng iku dikandani nnag nang gurine mesjid iku ono. Tapi bocah sing ngandani maeng iku ora ngerti nag sing dimaksud koeprasi ambek koncoku iku sing dodol jajan ambek banyu. Tibake pas mrono koncoku ora atek delok tulisane langsung mlebu ambek ngomong "mbak banyu siji sing adem yo" terus karo mbake jawab, "mas nang kene iku mok dodolan klambi tok ora dodolan jajanan". Terus koncoku maeng isin ambek ngaleh soale sing jenenge koperasi panganan nang kono iku ora iku, tapi ono sing nang pinggire Rektorat.
TPA Bantargebang kuwi dadi salah siji lokasi sing akeh diomongake ning ruang sosial masyarakat amarga TPA Bantargebang iki dadi tempat pembuangan akhir sing paling gedhe. TPA Bantargebang iki ana ning Bekasi lan dadi pusat pembuangan sampah saka kabeh wong lan industri ning Jakarta. Saban dina, ana 6000 ton sampah sing ngumpul. TPA Bantargebang iki ambune uga ora enak lan ora duwe sistem pengolahan sing apik. Akeh warga sing ngeculake ternak ning TPA iki, kamangka para ternak bisa mangan limbah lan bisa nulari penyakit lan bisa marai jijik. Sing uga dadi masalah kuwi yaiku lingkungan lan sistem sosial sing ana ning njerone.
Jarene ibu, proses lahiranku lan adiku bedo banget. Seko keroso kontraksi pertama tekan lahiran kui mangan wektu ameh 2 dino. Senadyan, adiku seko diprikso pertama kui ora tekan 1 jam wis lahir. Pas ibu arep ngeroso ngelahirke aku, ibu langsung prikso neng dokter. Jarene, doktter kui wis bukaan 3. Dadi ibuku nginep neng rumah sakit. Nanging ibu kudu ngeteni suwe banget, lagi sesok lusa, jam setenah 3 isuk, aku lagi lahir. Adiku cepet banget. Awane sak durunge lahir, ibu wis ngeroso kontraksi sak ben 1 jam. Wengine ibuku neng omah sakit. Jarane doktere pas kui, ibu dikon bali jarene durung arep ngelahire. Nanging eyangku ngeyel dikon nginep neng rumah sakit. Tenan wae, ora ngasi sak jam seko kui, ibuku wis bukaan 10.
Yen ono wong sing nodong senjata neng awak dhewe kui, sing pisanan kudu awak dhewe lakoke kui nakoni dheweke arep ngopo. Ono wong sing arep jikuk bandane awak dhewe. Wong sing koyo ngono kui pancen golek duwite nganggo cara sing koyo ngeneki. Dheweke meden-medeni wong liya nganggo senjoto supoyo, wong kui nuruti opo sing diomongi penjahate kui. Nananging, ono uga wong sing ora sadar ngelakoke kui.Sifate asline mungkin pancen jahat nanging dheweke ora ono maksud kanggo ngincim awak dhewe. Biasane wong sing koyo ngeneku lagi mabuk. Ono uga wong sing senenge nodong wong liyo kanggo senjoto. Dheweke ngelakoke kui mung kanggo seneng-seneng wae, koyo cah cilik dolanan mobil-mobilan.
Kecewa iku wis biasa. Apa maneh sing dikecewakna yaiku wong sing paling ditresnani. Mesti iku nggarai sedih lan kepikiran. Ana cara sing bisa dilakoni kanggo mbalekna kepercayaan wong sing ditresnani sing wis ilang. Nomer siji, kudu jujur lan terbuka. Senajan wis kadung nggawe kecewa, nanging kudu bisa dibenakne maneh karo cara kudu jujur. Nomer loro, nalika wis ngerti kene iku ngecewakna wong liya kudu bisa langsung njaluk sepura. Babagan iki mesti dadi babagan sing ora gampang kanggo kabeh wong. Sing terakhir, kudu ngetokna ning omongan lan tindakan yen kene wis berubah. Ora gur ngomong tok yen wis berubah nanging jebule ing tindakan ora berubah.
Wong-wong kerep duwe pendapat yen wong sing cendek kui kerep dirundung. Nanging, akeh sing sadar wong sing bulu kui sok-sok uga ngeroso ora percaya diri. Mergo kui, dheweke sengaja ora sengaja narik diri seko pergaulan. Dadi iso wae ono wong sing diomongi duwur kui malah ngerasa dinyek, timbangane koyo dipuji. Opo meneh wong sing duwure kui neng duwur rata-rata. Mergo dadi wong sing bedo dhewe kui, dheweke iso digarapi terus neng lingkungane. Wong sing keduwuren kui nasib mirip-mirp koyo sing cendek. Dheweke iso lan ora iso ngelakoni neng donyo sing digawe kanggo wong-wong sing duwure normal. Contoh gampange, wong duwur kui ora iso ngeraih panggon sing rendah lan sak walike.
Tasya lagi mlaku-mlaku nang Mall dewean. Ceritane de’e lagi me-time, makane de’e sengojo dewean dan gak ngajaki koncone mlaku-mlaku. Mbarine sholat, Tasya ndelok nang koco nek de’e perlu touch-up riasane. Akhire de’e mlaku nang arah Toilet. Mergo de’e gak teliti, Tasya akhire melbu nang Toilet lanang. Awale de’e mek meneng tok mergo kaget. Terus pas kabeh wong lanang nang kono podo noleh dan ndeloki de’e barengan, Tasya cepet-cepet mere dan mlayu nang Toilet wedok. Pas didelok nang koco, wajahe wes uabang pol mergo isin salah melbu nang Toilet lanang. Saking isine, sampe de’e lali kate lapo nang kene. Tapi gak suwe de’e kelingan dan langsung touch-up riasane.
Saiki, masio jaman wes sangare ngene, akeh wong sing mangkel ambek jijik karo panganan sing bosok. Nah panganan bosok iku maeng termasuk panganan sing ancene wes mambu terus akhire dadi barang sing luweh elek maneh utowo sing wes ora kenek digawe. Nah biasane panganan sing koyok nginiki iku kedaden polahe mambu disek lagek dadi panganan sing bosok. Terus panganan nag wes bosok iku maeng biasane marakno ambu sing ora enak ambune, terus iso ae dadekno metu set nang panganane maeng, mari ngunu iso ae metu warna sing ora umum nang panganan maeng. Nah sing paling nemen yoiku iso dadekno penyakit nag ora diurus sing apik.
Minggu wingi, aku mlayu-malu ning lapangan cedhak perumahanku karo para kanca kampung. Aku lan kancaku wis janjian wiwit jam 7 isuk lan wis padha ngumpul ning ngarep omah jam 6.30. Banjur aku lan kancaku mulai mlayu lan ora kepikiran yen dina kuwi bakal ana kedadian sing marai wedi nanging ya lucu yen diiling-iling. Amarga ning kampungku kuwi akeh ternak, akeh warga sing nduwe asu kanggo njaga ternak. Asu sing diopeni kuwi sing gedhe lan uga kereng, nanging aku ora ngerti kuwi saka jenis apa. Pas ning lapangan kuwi, aku uga kancaku ndelok ana ternak wedhus, banjur pas aku mlayu ning mburiku ana asu werna ireng sing nguber.
Imunisasi kuwi penting banget senajan isih akeh wong sing ora gelem imunisasi amarga akeh alesan. Ana sing alesane sebab agama, uga ana sing alesan medis lan psikis. Wong sing wedi marang imunisasi iki duwe kemungkinan sing gedhe kanggo kena penyakit amarga jaman saiki, penyakit kuwi bisa berevolusi. Kanggo wong sing wedi amarga jarum suntik iki, kudune bisa diwenehi terapi amarga trauma jarum suntik iki bisa ngaruh marang kesehatan. Kamangka, awak dhewe yen duwe anak, awak dhewe kudu bisa ngebiasakake ben ora wedi suntik amarga kabeh pitutur kuwi sing ngaruh marang anak yaiku saka wong tuwa sing ngewenehi pangerten marang anak.
Menurutku, mukokan sing paling jijiki kui mukokan sing ono neng mobil utowo neng kendaraan liyane. Biasane yen ono sing mukok kui gawanane, awak dhewe uga arep melu mukok. Masalahe, yen ono wong mukok neng jejere dhewe pas lagi numpak mobil, awak dhewe ora iso neng ngendi-ngendi. Ora mungkin, awak dhewe jaluk midun seko mobil lan ditinggal karo rombangane sing liyo. Gelem ora gelem, awak dhewe kudu tetep ono neng jero mobil. Nanging resikone, awak dhewe sing awale ora keroso mual, bakal iso melu mukok. Lan sing parahe meneh, makin akeh wong sing mukok, makin akeh wong ora keroso awale uga iso melu mukok. Iso-iso sak mobil kui dadi mumet kabeh mergo akeh sing mukok.
Dino iki, aku kuliah ket isuk sampe sore. Yo koyok biasa, aku tetep melbu kelas dan nggatekno Dosen nerangno materi. Moro gak onok abang gak onok ijo, koncoku mbisiki aku nek mambuku gak enak pol. Aku heran lah, terus isin pol. Perasaan aku mau wes adhus dan berangkat nganggo parfum. Pas tak ambeng, dadakno klambiku mambu apek pol. Aku langsung ambekan gede. Pasti iki mergo udan wingi, makane klambiku dadi lembap dan pas garing ambune dadi gak enak. Dikeki parfum jelas gak ngaruh. Akhire pas mari kelas isuk iki, aku cepet-cepet mbalik Kos gawe ganti klambi dan balik nang Kampus maneh gawe lanjut kuliah awan.
Nag prosoku biyen pas aku dikon ngadek guruku nang ngarepe bocah akeh nang jero kelas iku paling ngisine mergo buku PRku disedakno ambek koncoku sing nakale megilan. Nah pas iku ancene deke iku mangkele pol mergo deke iku ora tak contohni oleh ngerjakno PR-re maeng mangkane deke iku srengen terus akhire nyedakno bukuku maeng. Nah jarene koncoku sijine sing biyen sanding sak bangku ambek aku, iku termasuk perkoro sing biasa ae se, soale kabeh bocah iku mesti tau ngalami perkoro ngunuku ambek mesti perkoro ngunuku dadi perkoro sing umum kedaden saiki. Ora mok jamanku tok, tapi sampek jaman saiki yo akeh sing ngalami perkoro ngunuku.
Isin mergo konangan utang iku yo termasuk perkoro sing asline ora perlu digedekno. Nah sing jenenge utang iku maeng koyok nyela duwek tapi gawe jaminan opo ngunu ben podo perocoyo. Nah utang iku biasane ono batese ulan kanggo ngelunasi terus yo ono bungai barang. Nah kadang wong nganggep utang iku malaha dadi koyok perkoro sing ngisin-ngisine padal asline iku kan ora malasah. nang agomo barang kan yo diolehno ben ora sampek ngelakoni perkoro sing ancene blaheknowong iku maeng. Tapi kanggo wong sing wes biasane kedunyan ambek sing biasane sugeh kok moro-moro utang, yo iku maleh dadekno wong iku maeng dadi isin mergo biasane ora tau utang.
Wong sing wedi disengeni iku biasane wong sing salah oleh ngalkoni opo-opo utowo ngelakoni penggawean sing ancene deke iku ngerti nag ancene iku salah tapi isek diterusno. Yo wedi iku asline yo perkoro sing maklum nanggone mengungso tapi nag wedi polahe perkoro sing dilakoni iku sing mrawasno. Soale iku bakal dadekno mentali wong iku maeng maleh elek, terus nang pikirane wong iku maeng maleh keweden nag atae ngelakoni perkoro sing ancene rodok persis ambek iku maeng. Mangkane nag iso perkoro ngamuk nang uwong sing salah iku diadohi ambek nag iso iku dikandani ora kok malah tambah diidak-idak pikiran ambek atine. Iku sing ora bener.
Wong sing ketoke ceria, sing seneng guyon, durung tentu pas awak dhewe ora bareng dee wonge koyo ngono terus. Awak dhewe meri karo dee sing iso supel lan gampang bergaul. Ketoke wonge kui ora tau ngerasake kesepian. Nanging pas awak dhewe ora delok, mungkin dee uga ngeroso kesepian. Kesepian kui dudu perkoro duwe konco akeh. Kesepian uga iso dirasake mergo ora ono wong sing iso ngerteni perasaan utowo opo sing dipengei karo wong kui. Dee mungkin iso ngisi ruang kosong neng atine wong liyo. Nanging durung tentu, dee ketemu karo wong sing iso ngisi kehampaan neng atine. Kesepian kui  koyo urip dhewekan.
Aku tau arep ngecewake ibuku. Momen kui pas aku ora arep lulus kuliah. Pas kui aku wis mlebu semester 10 lan skripsiku durung rampung. Aku wis bingung penelitan akhir kui arep diapake meneh. Datane kui wis ora mungkin ditambah meneh lan sumber buku acuane angel diolehke. Sak ben dino, aku mung buka laptop njuk tak deloki wae, ora ono progres opo-opo. Delok aku koyo ngono kui, ibuku ketoke kepikiran. Ibu tau loro banget. Jarene sirahe abot lan mual banget. Mergo wis telung dino ibu ora mari-mari, aku gowo ibu neng dokter. Doktere ngomong nek ibuku darah tinggi. Bar seko kono, awak dhewe ngobrol opo sing dadi uneg-uneg ibu. Ora let suwe seko kui, ibuku mari. Seko kono, aku ngebuletke niat, mbuh piye carane aku kudu lulus.
Ana ing panggon umum kadang mangkelna. Apa maneh nalika ketemu karo petugas sing kurang cak cek lan lelet. Ngono iku kadang nggarai mangkel lan akhire muring-muring ning petugas. Cara supaya ora muring-muring ning petugas iku akeh. Nomer siji, kudu ngerti yen iki panggon umum. Kudu empan papan lan ngerti keadaan. Nomer loro, iling yen kadang wong iku ya mung kerja. Kabeh prentah iku teka sing ndukur dadi kadang petugas ora ngerti apa-apa lan mung nunggu prentah saka bos. Sing terakhir yaiku yen ana ing panggon umum lan ngerti ana petugas sing lelet kudu tetep sabar lan semangat supaya ora dadi muring-muring.
Jaman saiki, stalker iku gak mek nguntit secara langsung, tapi isok secara gak langsung sisan. Salah sijine iku nguntit teko media sosial. Di-stalking uwong nang media sosial iku jelas gak nyaman dan marakno awak dewe luwe gak bebas. Iki cara sing isok mbok lakoni gawe ngehindari stalker nang media sosial. Siji, ojok nyantumno nomer hp pribadi nang media sosial ndi ae. Loro, rahasiakno lokasi keberadaanmu nek lagi live utowo siaran langsung nang njobo. Telu, jogo hal detail tentang keluargamu sebagai privasi. Papat, ojok tau ngekeki eroh alamat omah asli nang kenalan virtual. Terakhir, terbuka secukupe ae ben onok uwong sing pingin kenalan ambek awakmu nang media sosial.
Wong Indonesia iku wes gak asing maneh karo istilah begal saking akehe kedaden nang sekitar masyarakat. Bahkan warga Indonesia iku wes nang tahap biasa tapi tetep njogo kewaspadaan nang awake dewe. Pelaku begal iku gak bakal isok diprediksi kapan muncule, tapi akeh-akehe bengi sih. Terus, pelaku begal iku pasti nduwe senjata gawe nyerang. Sing tak gatekno, roto-roto pelaku begal iku podo nganggo golok gawe nyerang. Nek misal nduwe duit, baru nganggo pistol rakitan. Tapi akeh-akehe tetep nganggo golok. Alesan pelaku begal podo milih golok iku soale senjata iku tergolong murah, tapi bentuke dowo dan tajem. Mergo iku, golok iku ampuh gawe nyerang uwong.
Aku buru ae moleh kuliah dan rencanane kate langsung balik nang Kos. Mbari ngono, aku gak sengojo ndelok koncoku sing sek enak-enak lunggo nang bangku sing onok nang Taman Fakultas. Tak delok arek iku nggetu pol ndeloki laptop e. Mergo penasaran, aku nyedeki arek iku. Pas tak tepuk pundake, de’e langsung noleh dan ngongkon aku ndelok dokumenter sing lagi didontok de’e. Gelem gak gelem akhire tak iyani ae. Dadakno iku dokumenter tentang pembunuhan sing sengojo diselidekno. Pas mayate iku ditemukno nang omah kosong sing digawe nyimpen mayate, langsung ketok banget akeh uget-uget sing ngelilingi awake mayat iku mau. Aku langsung izin moleh nang koncoku dan ngomong nek gak sanggup lanjut nonton iku maneh saking jijike. Timbang aku muntah nang panggon, mending aku moleh ae.
Wong sing sukeran ambek sing jenenge utahan iku asline ora masalah jijike. Napi masalah liyane, koyok contone ambune, terus gilani ambek liyane. Nah jarene koncoku, utahan iku yo mangkelno opo maneh nag sampek nemplek nang klambi yo tambah sukere pol. Tapi kabeh iku yo karek wonge, nag sing kenek utahan iku maeng wong liyo yo mesti mangkel, tapi nag sing kenek utahan iku maeng wong sing sak keluarga yo podo ae, mangkel tapi rodok diempet. Yo nag dipikir yo lumrah ae, soale sing jenenge utah iku wes kadung dianggep barang sing jemberi ambek mangkelno kanggo wong sing ora mutah. Opo maneh nag nang gone bis, yo tambah garai wong liyo mangkel.
Gawe awak dewe wong Islam, opo sing bakal mbok lakoni nek ndelok dulur utowo wong tuwomu sing lagi sakaratul maut? Ojok panik terus langsung digowo nang Rumah Sakit. Nek teko ciri-cirine wes ketok nek lagi sakaratul maut dan umure gak suwe maneh, onok rong hal tok sing kudu mbok lakoni. Siji, depno wong iku nang arah kiblat. Dadi posisi anggota tubuh sebelah tengen iku ndek bagian ngisor. Nek angel, setidake depno wajah ambek telapak sikile nang kiblat. Terakhir, ditalqin. Dadi terus terusan dibisiki kalimat tahlil. Dibisiki ae, gak usah dipekso gawe ngetuti. Lakoni terus, dan nek pegel isok gentian ambek wong liyo, pokok gak oleh mandek sampe akhir hayate engkok.
Pas aku tuku pecel nang prapatan pinggire kampus mesti ramene orambloko sing tuku. Aku pas iku rodok kesusu soale ate mlebu ono jam isok tibake ono mbak-mbak sing moro-moro teko nguri langsung manggon nang ngarepku. Sing manggon nang guriku moroh-moroh ngomong nang aku "mas iku mbake kok enak teko langsung nang kono". Mari ngunu aku yo ora trimolah soale aku dewe yo kesusu nah mbak iku maeng akire tak kongkong nang buri antri. Tapi wonge rodok mangkel raine ambek ngomong "aku kesusu mas soale ate kulia mlebu isok". Terus sing wong nang guriku langsung nyrocos "mbak sing kesusu ora awakmu tok aku yo kesusu". Mari ngunu akhire mbake mundur terus ngantri.
Lotre kuwi salah sawijining usaha kanggo ngolehake dhuwit utawa hadiah sing jumlahe gedhe lewat undian. Lotre iki ana ning Amerika lan legal ning akeh negara. Administrasine lotre iki dibagi 3 yaiku kanggo mbayar pemenang, mbayar administrasi lotre, lan kaping telu kanggo keuntungane sing duwe panggon lotre. Lotre iki dimulai ning sekitar taun 1560. Undian lotre iki maune kanggo ngumpulake sumbangan kanggo mbangun wilayah, pendidikan, lan proyek liyane amarga bisa ngewangi pajak. Cara oleh lotre iki yaiku peserta tuku kupon lotre sing diundi. Nanging ning taun 2008, lotre iki wis bisa diakses saka komputer. Regane macem-macem, ana sing 1 dolar kanthi 5 dolar.
Koyo sing tak omongi mau, ora ono wong nesu sing ora ono sebabe. Mungkin, cara-cara iki iso ngebantu awak dhewe supoyo awak dhewe luwih paham penyababe dheweke nesu. Sing kesiji, awak dhewe kudu ngakoni disik yen emosi kui ono sebabe. Yen awak dhewe durung iso ngakoni kui, awak dhewe durung iso lanjut neng langkah selanjute. Sing ketelu, awak dhewe kudu gali jero-jero isi atine awak dhewe. Awak dhewe kudu terbuka karo akeh kemungkinan. Iso wae selama iki pikiran dhewe sing ngalang-ngalangi fakta penyenbabe nesu mau. Sing ketelu, awak dhewe iso ngebandingke karo perasaan-peraaan sing liya. Sopo ngerti neng antara perasaan-perasaan kui ono hubungane.
Rasya seneng banget soale sesok de’e kate nang Bromo karo konco-koncone. De’e wes siap-siap sembarang kalir dan bahkan sampe gak isok turu pas bengine. Dino iki, de’e ngumpul nang omahe Nuri terus berangkat teko kono. Pas wes ngumpul kabeh, mereka bareng-bareng berangkat numpak mobile Nuri. Berhubung durung tau onok arek sing mrono, akhire mereka podo ngandelno Google Maps. Enak-enak mlaku, Rasya ngeroso nek tambah suwe jalur e kok koyok aneh. Soale kok tambah suwe mereka guduk munggah tapi malah melbu Alas. Nang kono, Rasya mulai wedi nek mereka kesasar. Akhire de’e nyarano gawe takon nang warga sekitar. Pas takon, dadakno temenan mereka nyasar dan Bromo iku sek uadoh teko panggone sing saiki. Rasya dadi maleh wedi karepe dewe soale de’e gak familiar ambek panggon iki blas, dadi gak onok bayangan kudu nang ndi. Rasane de’e wes gak isok percoyo ambek Google Maps sisan mergo mari disasarno.
Para Dokter iki kadhang uga ora berusaha kanggo ngewenehi ketengangan kanggo pasien sing wis sepuh lan ora nduweni cara komunikasi sing apik ben pasien ora kerasa gupuh sak durunge operasi. Sing marai mangkel kadhang dokter iki yen ditakoni ya ora njawab secara detail lan malah nyalahke pasien amarga ora njaga kesehatan. Dokter sing kurang komunikasi iki kadhang ya kudu ngerti yen pasien kuwi kondisi psikis sak durunge operasi iki kudu digatekake. Kamangka, kanggo kanca-kanca sing dadi dokter ya kudu bisa lan ngerti cara komunikasi sing apik ben para pasien ora wedi yen ana tumindak medis sing macem-macem kaya operasi, suntik, lan sak panunggale.
Jaman saiki, wes akeh banget jenis wadah gawe nyimpen printilan-printilan sing ukurane cilik-cilik. Sing paling akeh dinggo wong-wong iku rak mini. Rak mini iki bahane yo macem macem, mulai teko plastik, kayu, sampe aluminium. Ukurane yo bedo-bedo, mulai teko isi 3 rak, 4 rak, 6 rak, sampe 9 rak. Fungsine rak iku gawe mbedakno jenis barang sing disimpen. Misal rak siji digawe ali-ali, rak loro digawe kuncir, rak telu digawe obat-obatan, dan liyan-liyane. Regane yo macem-macem, onok sing 10 ewu sampe 200 ewu. Biasane ngono regone tergantung bahan karo kualitas rak e. Rak mini yo isok ditemukno nang ndi ae, mulai toko pinggiran sampe online shop.
Pengalaman sing paling elek nag urip yaiku pengalaman sing garai roso mangkel utowo garai sedeh pas awak dewek iling nag perkoro iku maeng. Perkoro iku maneg iso metu teko perkoro sing awak dewe senengi terus dadi mangkel polahe akhire ngisini utowo ono perkoro liyane sing awak dewek ora tau ngerti nag iku bakale mlebu nang uripe awak dewek, contone koyok trauma ambek opo ngunu sing dadekno awak dewek keweden terus nag ketemu karo barang iku maeng. Mangkane wong sing duwe pengalaman koyok ngunuku ojo sampek dipikirno nemen-nemen soale iso garai trauma utowo mental sing ora wanian nag ate ngadepi perkoro sing mirip ambek iku maeng.
Dinda oleh hadiah penghargaan saka bapak lan ibune. Hadiah iki diwenehna ning Dinda amarga dheweke wis bisa ngliwati kelas 12 kanthi biji sing apik banget. Ora mung tekan kana, Dinda uga kasil kanggo mlebu universitas paling apik sing ana ing Jakarta. Hadiah sing diwenehna marang Dinda yaiku 1 set buku novel karangane Tere Liye. Ana 10 buku sing duwe warna sampul maneka warna. Ana ing ijo, abang, biru, putih, lan soklat. Gedhene kurang luwih seukuran A5. Warna kertase putih mangkak khas buku novel sing bar dicetak. Ambune uga khas buku sing mari dicetak. Dinda seneng banget lan janji bakalan luwih sregep sinau.
Wong iku nduwe carae dewe gawe isok ngentokno bentuk awak sing ideal gawe mereka. Onok sing diet sampe onok sing operasi sisan. Nek tak delok-delok, wong sing obesitas iku roto-roto podo ngelakoni operasi sedot lemak. Hal iku mergo mereka males gawe ngobahno awake dan wes isok ditebak sisan nek mereka iku pingine hasil sing instan. Ancen bener, operasi sedot lemak iku isok ngguwak kabeh lemak sing onok nang awake menungso dan isok ngasilno bentuk awak cilik luwe cepet. Nek semisal mereka leren atek diet panganan dan ngelakoni olahraga disik, proses e jelas suwi pol. Makane mereka luwe milih gawe ngelakoni operasi sedot lemak.
Biasane, nek awak dewe kate operasi, dokter iku nyarano gawe cek lab disik sak durunge dilakoni tindakan luwe lanjut. Kadangan, gak kabeh Rumah Sakit iku nyediano fasilitas gawe cek lab sing dijaluk karo dokter. Alternatif e iku nang lab khusus, salah sijine iku Parahita. Nek awakmu kate nang Parahita, tutono rute iki. Berangkat teko Balai Kota, mulai nang jalan Walikota Mustajab terus njupuk jalur kiwo gawe melbu nang jalan Prof. Dr. Moestopo. Lurus ae terus. Engkok pas ketemu Rumah Sakit Husada Utama, belok nengen nang jalan Dharmawangsa. Mlaku terus sekitar 2,6 km, terus nggolek puter balikan. Mbari puter balik, mlaku ae alon-alon. Engkok Parahita iku onok nang kiwo dalan.
"Teroris" kuwi dadi salah siji tembung sing bisa marai salah paham lan amarga peristiwa ledakan WTC utawa pusat bisnis ning Amerika tanggal 11 September 2001 sing ngorbanake akeh uwong. Peristiwa kuwi marai akeh warga Amerika sing wedi marang umat muslim. Apa maneh tembung iki tambah kuat penggunaane amarga ana peristiwa bom ning Timur Tengah, yaiku perang Israel lan Palestina. Tembung "teroris" iki uga dipercaya karo wong Amerika dadi label sing mesti ana ning kabeh umat muslim. Amarga tembung iki uga dadi salah sawijine tembung sing uga dilarang ning sosial media. Nanging pergerakan muslim saiki uga luwih akeh lan diregani kamangka kuwi wong muslim bisa ngerasa luwih aman.
Sing paling marai kesel yen duwe anak utawa dulur kembar kuwi yaiku bola-bali konfirmasi yen jenenge salah dikenali uwong, apa maneh yen kuwi kembar identik. Babagan iki bisa marai wong sing kembar iki sensitif lan wong liya bola-bali isin amarga salah ngundang. Amarga kuwi, akeh wong kembar sing milih identitas dhewe kaya ana kembar wedhok sing identik, sijine macak luwih santai lan kepribadiane teges, sijine mesti nggolek identitas liyane amarga ora nyaman yen dipadhakake. Saka wong tuwa, uga bisa ngewenehi pakaian sing bedha lan uga ngewenehi perhiasan sing ana jenenge. Cara iki bisa mbentuk identitas si kembar ning tengah masyarakat.
Dina iki aku rapat karo wong saka kantor sebelah. Aku kaget banget nalika ndelok wong sing kayak tak kenal nanging kaya ora pati yakin amarga raine wis berubah pol. Sawise tak jak omong-omongan, jebule pancen tenanan iki kancane masku sing gelek dolan ning omahku. Raine wis berubah. Biyen pakulitane ireng, saiki dadi putih banget. Apa maneh saiki wis bisa macak, alise digambar, bibiran, nggawe macem-macem sing ana ing mripat. Nanging aku isih bisa ngenali amarga swarane ora berubah babar blas. Swarane isih padha persis karo jaman biyen. Cara ngguyune uga isih padha banget, mripati dadi sipit nalika ngguyu lan ana pacek e sing ana ing pipine.
Nak wong wedi pas remblong iku wes maklum ae opo maneh nag daerah sing dalane iku maeng munggah mudun ambek sing akeh butohno rem yo mesti akeh wedihe. Wedihe iku maeng polahe keselametane dadi anceman utowo keancem. Nah ben awakmu ora kuwatir ambek rem blong pas mlaku ado, kudune dicek kondisi reme maeng. Nah sing dicek iku nag rem cakram yaiku kampase isek kandel opo tipis, terus pedal reme maeng mancepe jero opo saitik utowo ngoslong opo ora. Nag ngeslong berarti kudu didelok iku masuk angin opo ora. Terus nag rem biasa iku luweh enak ngeceke cuku didelok kampase reme maeng isek kandel opo ora, terus pedal reme maeng kudu disetel ambek sak enake sikelmu maeng.
Aku tau ngalami salah vonis loro teko dokter sing ono nang rumah sakit deso. Pas iku aku yo jumbul mosok aku diarani kolesterol tinggi soale ndasku gelek nggliyeng nag mari tangi turu. Yo aku mesti mangkel soale biyen wes tau ngeneki tapi ora tau diarane kolesterol tinggi. Akhire aku perikso nang klinik tibak'e mok kurang vitamin soale manganku ora sedino peng telu tapi sedino pindo esok ambek sore tok. Mangkane aku mok dikongkon mangan sing akeh ambek teratur supoyo ora kedaden koyok iku maeng.Terus aku saiku nang perekso nang Puekesmas deso, terus ono wong iku sing jogo aku emoh. Mundok garai mangkelno ati maneh soale oleh ngekir ngawur-ngawuran.
Wong pas lagi ngantre kui luwih gampang nesu. Yen wis nesu wong kui iso grundel-grundel dhewe neng jero ati, opo meneh yen tekan diserobor karo wong liyo. Wong ngantre iso gampang nesu kui alesan werno-werno. Sing kesiji, kegiatan ngangtre iki dianggep guak-guak wektu. Aktifitas liya sing iso awak dhewe lakoke pas lagi ngantre kui ora akeh, senadyan mungkin wae wong sing lagi ngangtre kui duwe gawean sing numpuk. Sing keloro, ngenteni kui uga gawe kesel. Emang ngantre kui ketok ora seabot aktifitas fisik sing liyane, senadyan lungguh tetep wae ngenteni kui iso gawe kesel. Kesele ngantre kui luwih keroso secara emosional.
Panganan endut iku ono pirang-pirang perkoro sing dadekno panganan endut iku maeng. Nah panganan sing endut iku maeng yo ono sing kenek dipangan janji panganan sing endut iku maeng isek kenek diresiki. Terus ono maneh sing jenenge panganan sing ancene endute maeng wes ora kenek dipangan. Nah endut iku maeng yo ono sing endut karo barang sing ancene rusok sing marakno wong sing masi maeng ora mentolo, yo ono sing ora karo barang sing rusoh. Nah biasane sing marakno wong sing jijik nag delok panganan sing endut iku maeng yoiku nag sampek kenekan barang sing ancene rusoh contohne yoiku kenek telek, lemah, ambek liyane iku maeng.
Koncoku gelek diomengi ambek wong tuone polahe deke iku mesti melok aku wok-wok an sampek magrib. Aku dadine yo wedi nag diseneni sisan. Nah wok-wokan iku dolanane bocah cilik sing teko nekeran sing dilebokno nang bolongan sing gedene sak podo nekeran sing paling gede dilokno nang negeran bolongan iku. Nah engko nag wes menang biasani oleh ngukum sing kalah emboh iku nekerane iku dipek utowo ukuman liyane koyok diglender. Dolanan iku ancene dolanan sing paling disenenge ambek bocah-bocah. Mangkane nag bocah-bocah iku dolanan wok-wokan mesti awite mari ngaji ashar sampek magrib. Terus biasane bocah-bocah wes lali mangan. Yo iku sing garai bocah-bocah nag muleh mesti wedi diseneni wong tuone.
Aku karo koncoku buru ae moleh kuliah. Berhubung sek males gawe balik Kos, aku ngajaki koncoku gawe njajan pentol sunduk nang cedek Kampus. Gak tuku akeh, aku mek tuku telung pentol tok soale pentole gede-gede puol. Koncoku podo karo aku sisan, tuku telung pentol. Akhire awak dewe lunggo nang pinggir trotoar sambil nikmati pentol sunduk iku mau. Enak-enak ngobrol, moro pentol sing kate dipangan koncoku teblok teko tusuke. Aku wes ngomong jarno ae, ojok dijupuk. Tapi karo koncoku gak dirungokno. Dijupuk pentol iku, diresikno pasir sing nempel, terus dilebokno cangkeme maneh. Aku langsung nggepuk koncoku saking nggilanine kelakuane. Saiki bayangno, iku pentol wes kenek pasir, tapi sek tetep dipangan ae. Ancen wadhak koncoku iki.
Kentut iku proses alami nang awak dan isok kedaden pirang kali sak dinone. Frekuensi kentut iku mau bakal isok bertambah nek kandungan gas sing nang weteng iku tambah akeh. Biasane, panganan sing melbu nang cangkeme awak dewe iku isok ngaruhi kondisi wetenge awak dewe sisan. Onok akeh panganan sing nduwe kandungan gas sing duwur dan marakno awak dewe sering ngentut. Salah sijine iku kol. Kol iki nduwe kandungan serat sing duwur pol. Kol iku ancen apik gawe awak, tapi isok marakno awak dewe luwe sering kentut soale serat iku gak diserap kabeh karo tubuh. Bakteri sing onok nang usus gede iku nduwe kapasitas gawe manfaatno serat dadi energi. Sisane engkok bakal dadi gas. Iku opo’o kok kakean mangan kol marakno kembung dan sering kentut.
Bar rampung ujian kui, biasane panitia OSIS kerep gawe lomba-lomba anter kelas. Neng sekolahanku sing diadake ora mung lomba olahraga tok, nanging uga ono lomba kesenian. Sakben kelas dikon nampel kesenian opo wae neng ngarep panggung. Mengko, penampilane kui bakal dibiji karo guru seni lan murid sing duwe prestasi neng bidang seni. Salah siji penamilan sing ora iso dilalike kui penampilan seko kelas 11 MIPA 3. Dheweke ngepentaske drama pas kui. Nanging lakon utamane kui, neng tengah-tengah, kostume mlotrok. Kudune kui adegan sing sedih, naning mergo ono kedadean kui wong sing nonton podo guyu. Si lakone isin banget pas kui. Dheweke tekan midun panggung. Dramane dadi ora rampung.
Srengen pas digepuk wong iku asline wajar ae, soale wong iku yo duwe sifat alamine menungso sing jenege srengen. Nah sifat iku maeng sing iso garai mangkel nang wong polahe perkoro cilik koyo digepuk polahe sing gepuk maeng pengen yopo soale wes suwe gak petuk. Nag jareku sing penting gepukane maeng ora loro, yo ora masalah tapi nag gepukane maeng garai loro yo jelas bakalan tak gepuk baliklah wong loro. Dadi srengen polahe digepuk wong iku ora masalah sing penting nang atimu ora ono roso mangkel ambek wong iku polahe gepukan maeng. Opo maneh nag sing gepuk maeng wes kenal ambek awakmu soale iso ae gepukan iku maeng ancene kanggo nyopo tok.
Koncoku tau berok-berok polahe remku moro-moro blong sing guri. Nah sing garai rem blong iku pirang-pirang koyok kepanasan iku nag reme ancene rem manual, tapi nag rem cakram iku luweh akeh maneh sing garai rem blong koyok contone hirolike iku ora maen polhae cairane iku mandek utowo masuk angin, terus cakrame maeng kepanasen sing dadekno reme ora pakem. nah iku maeng dadekno rem blong. Terus remblong yaiku rem sing ancene ora kenek digawe ngendekno sepeda utowo montor sing kedadeane iku maeng dodok ambek moro-moro rem iku maeng eneng ora iso nyemkrem alate sing dadekno ban iku maeng mandek. Terus sing jenenge rem blong iku ora kenek diprediksi soale sing garai rem blong iku maeng koyok nang dukur iku maeng.
Pas aku isi SD, aku tau ngerayake dino ulang taune salah siji guruku. Aku gurune kui jenenge sopo, nanging awak dhewe sekelas nyeluk guru kui Djiong. Kui dudu jeneng asline, cetho. Aku ora ngerti uga kui artine opo. Sing jelas, gurune kui ameh disingiti karo konco-koncoku dadi diwehi undang-undangan sing ala. Awak dhewe kui ngerayake ulang taune mung sederhana sak jane. Pas jam pelajaran IPA, jame dheweke, awak dhewe nulis neng papan tulis slamet ulang taun. Awak dhewe uga nyanyike lagu slamet ulang taun, nanging karo glotekan. Awak dhewe bayangke yen pak guru kui bakal tersanjung yen ora ngekon awak dhewe kanggo mandeg mergo isin. Jebul, dheweke malah nesu. Bapake kui ora seneng ono sing glotekan neng kelas. Akhire, awak dhewe diukum sak kelas rame-rame.
Akeh sebenere, fakor sing gawe awak dhewe wedi neng panggon sing ora awak dhewe kenal. Salah siji faktor sing gedhe kui perkoro kahanan lingkungan sing ora koyo biasane. Kahanan dalan misale. Ono kota sing dalane padet lan kerep banget macet. Neng sisih liyo, ono kota utowo panggon sing dalane lowong banget lan ora kenal sing jenenge macet. Ono uga panggon sing omahe kui rengket-rengket, tekan tonggo siji iso ngerti opo sing dilakoke tonggo liyone. Ono uga panggon sing ono gedung sing duwur-duwur. Lan ono uga panggon sing malah jarak antar omah kui adoh-adohan. Kui mung conto cilik bedo antar siji panggon karo panggon liyane. Perbedaan kui sing iso marake awak dhewe wedi, mergo ora biasa deloke.
Yaopo perasaanmu nek onok uwong sing ngenyek perkoro fisikmu? Jelas rasane mangkel banget lah. Kadangan sisan sing koyok ngono iku marakno gak pede dan marakno awak dewe mikir opo sing salah teko awak dewe. Tapi sing koyok ngono iku usahakno gak usah direken rek. Lapo buang-buang waktu gawe wong gak jelas koyok ngono. Mending awak dewe mulai bersyukur ambek fisik sing wes dikeki karo Allah SWT iki. Bersyukur sek nduwe tangan gawe ngetik, sikil gawe mlaku, mripat gawe ndelok, kuping gawe ngerungokno, irung gawe ambekan, lambe gawe ngomong, dan liyane maneh. Dadi gawe awakmu sing sering dadi korban body shaming, gak usah direken dan mulai nyayangi awakmu dewe ae.
Onok salah siji jalur terakhir sing biasa dinggo akeh calon mahasiswa baru ben isok ketompo nang kampus idaman e, yaiku melu tes ujian mandiri. Ujian mandiri iki diadakno nang kabeh universitas negeri sak marine dilakoni tes SNBT. Sing gak ketrimo SNBT, pasti mlayune nang ujian mandiri kabeh. Jarene akeh melbune nek lewat jalur iku. Eroh gak alesane opo? De’e matok duit pangkal sing gede, makane akeh ketompone. Jelas kampus iku gak gelem rugi lah, nek onok sing ngekeki duit sing luwe akeh yo sopo sing gak gelem. Makane gak heran nek wong sing duite akeh gak tapak ngelu perkoro ngelebokno anak e nang kampus negeri.
Masuk angin kuwi penyakit sing paling ora enak digawa ning jaba omah amarga weteng dadi gak penak lan kebak angin. Pencernaan uga dadi ora lancar lan akeh gas sing ana ning weteng lan bisa metu sak wayah-wayah. Keadaan iki paling gak enak yen ana kegiyatan ning njaba sing kudu ketemu wong akeh. Ana wektu sing marai wong pengen banget buang angin lan ora bisa nahan. Amarga kuwi, kanggo wong sing sering masuk angin, ayo luwih paham karo kondisine kaya nyediakake panganan sing ora ngandung gas yen arep kerja utawa lunga sing wis direncanakake lan uga sedia minyak angin ben ora gampang buang angin lan kadhemen.
Awakmu tau gak, lagi lungo mboh nang ndi nganggo Google Maps, terus moro hp mu mati dan awakmu gak nggowo power bank, terus awakmu kudu lapo? Ojok panik, saiki wayahe awakmu manfaatno penanda dalan sing biasa onok nang dalanan ndi ae. Penanda dalan daerah iku biasane sing kotak werno ijo terus onok tulisan jeneng daerah ambek arah dalane. Nah, awakmu isok manfaatno iku nek misal gak nduwe peta utowo gak nyekel hp gawe ngakses Google Maps. Teko kono, pokok tutono ae arah jeneng daerah sing cedek ambek daerah sing kate mbok tuju, terus engkok isok jebus nang daerah sing kate mbok tuju. Biasane penanda dalan iku onok nang pertelon kok, dadi luwe gampangno awakmu nek kudu belok ngiwo opo belok nengen.
Nag daerah kota Pahlawan sing biasane tak lewati iku akehe pol tumpukan sampah sing marakno wong sing ambu iku sampek kudu ngising. Yo mangkane mesti akeh wong sing jijik ambek jembar karo sing jenenge sampah soale mesti garai ambekdadi sumbere ambu sing ora enak. Masio nang endi-endi mesti wong iku roto-roto jijik ambek sing jenenge sampak, opo maneh nag wayae udan-udanan sing kenek banyu udan yo tambah mangkelno ati soale campur ora karoan, masio ketigo barang yo ngunu, mbakno  ora campur banyu tapi marakno akeh set nang sampak sing bosok-bosok sing akhire dadekno ambune ora karoan ngalah-ngalahe batang sing wes bosok ambek ono sete sing peteng kluget.
Transportasi publik sing ana ing Indonesia saya suwi saya apik banget. Sisteme wis ditata kanthi rapih supaya ora ana sing ngerugina lan kudu gawe puas pelanggan. Mula yen ana kedadean wong sing kari lan akhire ditinggal karo sepur iku ora perlu nyalahne petugas lan kendaraane. Kantor kendaraane mesti wing ngewenehi wara-wara ana ing SMS utawa email wong sing numpak iku mau. Nalika nganti karo berarti salahe dewe ora gatekna babagan wara-wara iki lan ora golek info lanjutan. Yen wis kadung kari ngene iki sing bisa dilakokake mung golek solusi. Ngenteni jam liyane kanggo transportasine iku kau budhal apa tuku tiket maneh kanggo ganti jadual.
Prosopagnosia utawa istilah ning basa Inggris face blindness yaiku salah siji kelainan angel ngenali lan ngiling-iling wajah wong liya. Kelainan iki kalebu salah siji kelainan saraf amarga stroke, kecelakaan, lan uga kerusakan otak. Kamangka, penderita kelainan iki sering banget salah ngundang wong lan ora mung ping siji, nanging bisa bola-bali. Nanging wong sing ana ning sekitare ora paham lan marai wong iki ngerasa ora didukung lan ngerasa isin dhewe. Tingkat parahe penyakit iki yaiku pas penderitane ora kenal marang wajahe dhewe. Obat utawa terapi kanggo penyakit iki durung ana amarga penyakit iki kalebu salah siji penyakit langka lan uga masyarakat kurang kenal babagan penyakit iki.